
a Departamentului de Social Media al BRAT 

Cap.1 Introducere

Art.1 Studiul de Monitorizare a Investitiilor in Publicitatea din Influencer Marketing (MIP IM) se desfasoara in cadrul Departamentului de Social Media al BRAT, in conditiile stabilite prin Regulamentul de Organizare si Functionare al Departamentului de Social Media (denumit in continuare "ROF DSM").
Art.2 Obiectivul MIP IM este de a furniza pietei de media si publicitate informatii corecte, consistente si verificate cu privire la comunicarile publicitare realizate de influenceri pe canalele de comunicare pe care le opereaza, precum si cu privire la nivelul de interactiune inregistrat de acestea.
Art.3 Prezentul regulament tehnic stabileste metodologia, standardele, definitiile si conditiile procedurale de realizare a studiului MIP IM. El se completeaza cu prevederile ROF DSM, ale Regulamentului de Organizare si Functionare al BRAT, inclusiv ale Anexei 3 – Termeni si conditii comune utilizate in Monitorizarea Investitiilor in Publicitate, si ale Statutului BRAT.

Cap.2  Definitii

Art.1. Termeni definiti in acest regulament completeaza definitiile prevazute in Regulamentul de Organizare si Functionare al DSM si vor avea urmatoarele semnificatii: 

Campanie publicitara – reprezinta o serie de mesaje publicitare care au o idee comuna, desfasurata in cadrul unuia sau mai multe medii de comunicare, pentru o perioada de timp determinata.
Durata campaniei de publicitate – durata de timp calculata intre prima si ultima postare alocata unei campanii publicitare..

Marca - marca produsului / serviciului care face obiectul promovarii
Model – variante a marcilor produsului / serviciului care face obiectul promovarii
Sub-model – variante a modelelor produsului / serviciului care face obiectul promovarii

Produs / Serviciu – categorie utilizata pentru gruparea mai multor marci de produse si servicii cu utilitate si caracteristici comune.
Grup de produse/servicii – categorie utilizata pentru gruparea mai multor produse / servicii ce au caracterisitici si utilitate comuna.
Sector de activitate – categorie utilizata pentru clasificarea mai multor grupuri de produse / servicii ce au caracterisitici si utilitate comuna.

Publicitate standard – promovarea de produse sau servicii contra unor plati sau alte bunuri / servicii agreate contractual.
Cross promotion (promovare in cross) – promovarea, in cadrul canalelor de comunicare ale influencerului, a unor produse media detinute de terti (ex: emisiuni radio sau TV, publicatii, platforme online) in cadrul carora influencerul este implicat, ca realizator, participant sau invitat.
Self promotion (Autopromovare) – promovarea, in cadrul canalelor de comunicare ale influencerului, a marcilor, produselor sau serviciilor proprii ale acestuia, precum si a propriilor proiecte, evenimente sau produse media.
Indicator de interactiune – marime ce cuantifica reactia comunitatii fata de o postare, specifica fiecarei retele de socializare (reactii, distribuiri, comentarii, vizualizari sau echivalentele acestora).

Postare activa – postarea publicitara care, in perioada de raportare, a fost publicata sau care inregistreaza interactiuni in intervalul de 30 de zile de la data publicarii

Perioada de valabiltate a unei postari – intervalul de 30 de zile calendaristice de la data publicarii postarii publicitare, in cadrul caruia sunt colectati zilnic indicatorii de interactiune aferenti acesteia

Valoare de lista – pretul de lista al publicarii unei postari publicitare, stabilit pe canal de comunicare si format de postare, utilizat ca baza pentru valorizarea postarilor monitorizate. Valoarea de lista reflecta exclusiv costul publicarii postarii si nu include alte costuri specifice campaniilor cu influenceri, precum costurile de asociere cu brandul (inclusiv exclusivitatea), de utilizare a imaginii influencerului, de cesiune sau licentiere a drepturilor asupra continutului creat, de promovare platita a continutului, de productie a continutului si alte costuri similare.
Post: comunicare unitara sub aspectul continutului (fie text/imagine/video/etc), ce este afisata pe un canal de comunicare din social media.

Story: tip special de post ce este afisat pe un canal de comunicare din social media, pentru o durata limitata, prestabilita prin specificatiile proprii platformei.
Postare tip video – postare al carei continut principal este audio-video, indiferent de durata, de orientarea imaginii sau de sectiunea platformei in care este publicata (ex: video, reel, etc).
Postare tip static (text / imagine) – postare al carei continut principal este format din text, imagine sau o combinatie a acestora, inclusiv postarile care contin mai multe imagini publicate impreuna (carusel)
Story multiframe – secventa formata din doua sau mai multe story-uri individuale (cadre), publicate consecutiv de acelasi cont si incadrate in aceeasi campanie de publicitate. 
Doua cadre sunt considerate consecutive daca intre publicarea acestora nu a fost publicat niciun alt story aferent unei alte campanii de publicitate si daca intervalul dintre momentele publicarii nu depaseste 10 minute. Depasirea intervalului de 10 minute sau interpunerea unui story aferent unei alte campanii determina incheierea secventei, cadrele publicate ulterior constituind o secventa noua.
Postare de tip affiliate – postarea publicitara in cadrul careia influencerul comunica un cod de reducere, un link de afiliere sau un alt element de identificare atribuit acestuia, insotit de un indemn adresat comunitatii de a achizitiona produsul sau serviciul promovat prin utilizarea elementului respectiv.

Capacitatea digitala – criteriul care evalueaza capacitatea unei piete (tip de produs) de a investi, utiliza și integra în mod eficient comunicarea digitala, inclusiv social media. 
Cap 3. Tipuri de canale de comunicare si formate monitorizate
Art.1 Monitorizarea se realizeaza la nivelul canalelor de comunicare operate de influencerii inclusi in lista de monitorizare, pe urmatoarele retele de socializare: Facebook, Instagram, TikTok si YouTube

Art.2. Monitorizarea include urmatoarele tipuri de formate specifice fiecarei platforme:

· Facebook: post

· Instagram: story / post

· Tiktok: post

· Youtube: post video
Pentru fiecare postare monitorizata se raporteaza distinct tipul continutului acesteia, respectiv static (text si/sau imagine) sau video
Art.3. In cadrul MIP IM, toate postarile monitorizate se vor incadra in una din urmatoarele categorii de publicitate:

- publicitate standard

- cross promotion

- self promotion
Art.4 In cazul story multiframe primul cadru al secventei se raporteaza ca postare publicitara de sine statatoare (cadru parinte), iar celelalte cadre se raporteaza asociat acestuia, marcate distinct ca multiframe.

Art.5 Nu fac obiectul monitorizarii urmatoarele tipuri de continut:
1. continutul publicat pe canale cu acces restrictionat sau pe grupuri private;

2. continutul publicat de conturi oficiale ale marcilor, ale clientilor de publicitate sau ale institutiilor media, care nu se incadreaza in definitia influencerului;
3. continutul platit distribuit exclusiv prin instrumentele publicitare ale platformei, care nu este publicat pe canalul de comunicare al influencerului;

4. mesajele transmise prin canale de comunicare directa (mesaje private)

Cap 4. Lista de influenceri monitorizati
Art.1 Lista influencerilor monitorizati se constituie si se completeaza prin:
· propunerile membrilor activi ai studiului, adresate BRAT;

· includerea din oficiu, de catre BRAT, a influencerilor a caror implicare in campaniile de publicitate monitorizate este constatata in cadrul procesului de monitorizare
Art.2 Pentru a fi inclus in lista influencerilor monitorizati, influencerul trebuie sa indeplineasca, cumulativ, urmatoarele conditii:

1. sa detina cel putin un canal public de comunicare pe una dintre retelele de socializare ce fac obiectul monitorizarii;

2. sa indeplineasca cel putin unul dintre urmatoarele criterii: 

· sa fi realizat, in ultimele 6 luni anterioare includerii in monitorizare, cel putin 5 campanii de publicitate pentru cel putin 2 clienti de publicitate diferiti;

· sa aiba o comunitate de cel putin 1.000.000 de conturi pe cel putin unul dintre canalele de comunicare pe care le opereaza;

· sa isi desfasoare activitatea intr-o nisa specifica sau atipica, in care volumul redus de campanii de publicitate este justificat de caracteristicile acesteia

Art.3 Influencerul inclus in lista este monitorizat pentru toate canalele publice de comunicare pe care le opereaza pe retelele de socializare monitorizate.

Art.4  Influencerul care, pe parcursul a 6 luni consecutive de monitorizare, nu inregistreaza cel putin 5 comunicari publicitare este exclus din lista influencerilor monitorizati.
Art.5. Influencerii inclusi in lista de monitorizare sunt clasificati, in functie de domeniul de provenienta a activitatii, profesiei sau expertizei care a contribuit la dobandirea notorietatii acestora, in urmatoarele categorii:

· nativi social media – persoane provenind din diverse domenii, devenite cunoscute prin intermediul social media (ex: bloggeri, youtuberi, instagrameri);

· artisti – cantareti, actori, dansatori si alte categorii asimilate;

· vedete – prezentatori, modele si alte categorii asimilate;

· sportivi;

· personalitati publice – politicieni, oameni de cultura, jurnalisti si alte categorii asimilate;

· bucatari;

· designeri de interior si exterior;

· designeri de moda;

· alte categorii.

Fiecare influencer este incadrat intr-o singura categorie de provenienta.

Art. 6 Influencerii inclusi in lista sunt clasificati, in functie de dimensiunea comunitatii, in urmatoarele categorii:
· Nano influencer: influencerii care au pana in 10.000 de urmaritori pe cel putin unul dintre canalele de comunicare 

· Micro influencer: influencerii care au intre 10.001 si 50.000 de urmaritori pe cel putin unul dintre canalele de comunicare
· Influencer de nivel mediu: influencerii care au intre 50.001 si 250.000 de urmaritori pe cel putin unul dintre canale de comunicare

· Macro influencer: influencerii care au intre 250.001 si 1.000.000 de urmaritori pe cel putin unul dintre canalele de comunicare

· Top influencer: influencerii care au peste 1.000.000 de urmaritori pe cel putin unul dintre canalele de comunicare
Incadrarea se realizeaza in raport cu dimensiunea comunitatii inregistrata pe canalul de comunicare cu cea mai numeroasa comunitate dintre cele operate de influencer.
Art.7 Clasificarea influencerilor dupa dimensiunea comunitatii se actualizeaza anual.

Art.8 Canalele de comunicare operate de influencerii inclusi in lista sunt clasificate, in functie de tipul de continut in functie de tipul de continut predominant publicat, in una dintre urmatoarele categorii:
1. ANIMALE DE COMPANIE – PETS

2. ARTA & FOTOGRAFIE

3. AUTO & MOTO

4. CULINAR

5. CULTURA & ISTORIE

6. DEZVOLTARE PERSONALA

7. DISPOZITIVE SI APARATURA / GADGETURI

8. DIVERTISMENT

9. ECONOMIC & FINANCIAR

10. EDUCATIE

11. FAMILIE & COPII

12. FITNESS

13. FRUMUSETE & INGRIJIRE PERSONALA

14. HOBBY

15. HOME & DECO

16. IMOBILIARE

17. IT&C

18. JOCURI

19. LIFESTYLE

20. MODA

21. SANATATE

22. SATIRA & UMOR

23. SPORT

24. STARE DE BINE SI CONFORT – WELLBEING

25. VACANTA & CALATORII

26. VEDETE & CELEBRITATI

27. ALTELE

Cap. 5 Etapele procesului de monitorizare
Art.1 Procesul de monitorizare a investitiilor in publicitatea din influencer marketing are urmatoarele etape:

1. Colectarea postarilor realizate de influencerii monitorizati. 

BRAT colecteaza cel putin zilnic, in mod automat, toate postarile publicate pe canalele de comunicare ale influencerilor monitorizati, precum si indicatorii de interactiune aferenti postarilor aflate in perioada de valabilitate.

2. Evaluarea caracterului publicitar. 
Postarile colectate sunt evaluate de un operator uman, pentru a determina caracterul publicitar al acestora
3. Clasificarea postarilor comerciale. 

Postarile calificate drept publicitare sunt clasificate utilizand criteriile de clasificare standard.

4. Publicare rezultatelor

Criterii de evaluarea a caracterului publicitar al postarilor comerciale.
Art.2  Toate postarile publicate pe canalele de comunicare ale influencerilor inclusi in lista influencerilor monitorizati sunt colectate si supuse evaluarii in vederea determinarii caracterului publicitar al acestora.
Art.3. Evaluarea caracterului publicitar se realizeaza de catre un operator uman, in mod unitar pentru toate postarile monitorizate utilizand urmatoarele criterii:

· contine mentionarea explicita a caracterului publicitar sau elemente specifice marcarii publicitatii, cum ar fi, cu titlu de exemplu: hashtag-uri specifice ("P", "Ad", "sponsored", "articol sponsorizat", "gifted"), simbolul de publicitate pus la dispozitie de reteaua de socializare, eticheta de continut sponsorizat sau de parteneriat platit, precum si etichetarea (tag) paginilor apartinand marcii sau clientului de publicitate comunicat.
· In lipsa mentiunii explicite, postarea este analizata prin raportare la urmatoarele elemente:

· (A) Mentionarea marcii, a produsului sau a clientului de publicitate, realizata prin orice elemente grafice, vizuale sau auditive.
· (B1) Elemente de comunicare comerciala, respectiv: dovada utilizarii produsului sau serviciului, un indemn adresat comunitatii, o apreciere a produsului sau serviciului, descrierea unei caracteristici a acestuia ori un link de achizitie.
· (B2) Elemente distinctive de campanie, respectiv elemente prezente in campanii publicitare curente sau anterioare ale marcii ori ale clientului de publicitate, desfasurate in alte medii de comunicare.

Art.4.  Pe baza elementelor identificate potrivit articolului precedent, incadrarea se realizeaza astfel:

1. postarea in care apare un element din categoria (A), insotit de cel putin un element din categoria (B1) sau (B2), este incadrata drept postare publicitara;

2. postarea in care apar exclusiv elemente din categoriile (B1) sau (B2), fara mentionarea explicita a marcii sau a clientului de publicitate, este incadrata drept postare publicitara in situatia in care marca ori clientul de publicitate beneficiar al comunicarii poate fi dedus pe baza elementelor identificate;

3. postarea in care apare exclusiv un element din categoria (A), neinsotit de niciun element din categoriile (B1) sau (B2), nu este incadrata drept postare publicitara, mentionarea fiind considerata incidentala.

Elemente pentru clasificarea postarilor comerciale
Art.5 Postarile incadrate drept publicitare sunt clasificate potrivit prezentului regulament utilizand urmatoarele elemente:
· sector de activitate;

· grup de produse si servicii;

· produse si servicii;

· client de publicitate;

· marca;

· marca generica;

· model;

· submodel.

Art. 6. Clientii de publicitate sunt clasificati in functie de obiectul de activitate si tipul companiei, utilizand urmatoarele categorii:

1. ONG si asociatii;

2. administratie locala;

3. societati comerciale de interes local;

4. societati comerciale de interes regional si national;

5. ministere si administratie centrala;

6. electoral / politic;

7. media;

8. institutii de invatamant de stat si private;

9. Uniunea Europeana;

10. sindicate;

11. ambasade si consulate;

12. regii si companii nationale;

13. institutii culturale;

14. altele.
Art. 7 Campaniile de publicitate sunt clasificate, in functie de mesajul comunicat, utilizand urmatoarele categorii:

1. lansare produs / serviciu nou;

2. promotie de pret / volum;

3. imagine produs / serviciu / companie;

4. prezentare caracteristici produs / serviciu;

5. teasing;

6. social – educationale;

7. umanitare;

8. concursuri;

9. electoral / politic;

10. evenimente culturale / sportive;

11. proiect fonduri europene;

12. anunturi angajare;

13. anunturi imobiliare;

14. alte anunturi;

15. alte tipuri de campanii.
Art. 8 Denumirile utilizate pentru client, marca, produs, categorie si campanie se uniformizeaza cu cele utilizate in celelalte studii de monitorizare realizate de BRAT, in vederea asigurarii comparabilitatii cross-media a rezultatelor.

Art. 9 BRAT publica saptamanal, in ziua de miercuri, rezultatele monitorizarii pentru perioada de raportare anterioara, de luni pana duminica.
Art. 10. Rezultatele publicate cuprind toate postarile active in perioada de raportare, respectiv postarile publicate in cadrul acesteia si postarile publicate anterior care inregistreaza interactiuni in perioada de valabilitate.
Art. 11. Rezultatele sunt puse la dispozitia membrilor activi ai studiului prin intermediul aplicatiei de raportare, accesibila online.
Art. 12. Suplimentar, membrilor activi ai studiului le sunt transmise:

1. alerte zilnice privind postarile publicitare din ziua anterioara, disponibile si in varianta saptamanala si lunara;

2. rapoarte si tabele de rezultate personalizate, la cerere.
Indicatorii de interactiune:

Art. 13 Pentru fiecare postare publicitara se colecteaza zilnic, pe durata perioadei de observare a interactiunii, indicatorii de interactiune specifici fiecarei retele de socializare: reactii, distribuiri, comentarii si vizualizari, in masura in care acestia sunt disponibili public pe platforma respectiva.
Art. 14 Indicatorii de interactiune se raporteaza atat la nivel zilnic, cat si cumulat, la urmatoarele intervale calculate de la data publicarii: 24 de ore, 72 de ore, 7 zile, 14 zile, 21 de zile si 28 de zile.
Art. 15. Pentru fiecare indicator se raporteaza atat valoarea cumulata la finalul perioadei de observare, cat si valoarea maxima inregistrata in cadrul acesteia.
Art. 16. In situatia in care un indicator nu este disponibil public pe o anumita retea de socializare, acesta se raporteaza ca indisponibil, fara a fi estimat.
Art. 17. In situatia in care o postare publicitara este stearsa sau devine inaccesibila inainte de finalul perioadei de observare, colectarea inceteaza la data ultimei observatii, iar postarea este marcata corespunzator in rezultate.

Cap. 6 Estimarea valorii de lista a postarilor publicitare
Art.1 In cadrul MIP IM, fiecarei postari publicitare monitorizate i se atribuie o valoare de lista estimata, determinata potrivit prezentului capitol, in vederea evaluarii unitare a investitiilor in publicitatea din influencer marketing si a asigurarii comparabilitatii acestora cu investitiile monitorizate in celelalte medii de comunicare.
Art.2  Valorile de lista estimate nu reprezinta valori de tranzactionare si nu pot fi interpretate ca atare. Acestea constituie exclusiv estimari ale preturilor de lista uzuale din industria de influencer marketing si pot diferi semnificativ de valorile utilizate efectiv intre parti. Valorile obtinute in cadrul studiului nu sunt utilizate in alt scop.
Art.3 In vederea estimarii valorii de lista, influencerii monitorizati se impart in doua categorii:

1. influenceri pentru care valorile de lista pot fi obtinute in mod direct, potrivit Art.4 din prezentul capitol
2. influenceri pentru care valorile de lista nu pot fi obtinute in mod direct, pentru care valoarea se estimeaza potrivit prevederilor prezentului capitol
Art.4 Valorile de lista se colecteaza din surse publice, precum si de la membrii activi ai studiului, de la influenceri sau de la reprezentantii directi ori regiile care ii reprezinta.
Colectarea se realizeaza pentru fiecare influencer, pentru fiecare canal de comunicare si retea de socializare monitorizata si pentru fiecare tip de postare specific retelei respective.
Art. 5 In situatia in care, pentru acelasi influencer, acelasi canal de comunicare si acelasi tip de postare, sunt obtinute mai multe valori de lista din surse diferite, se utilizeaza media acestora.
Art. 6 Postarilor publicitare realizate de influencerii pentru care valorile de lista au fost obtinute in mod direct li se atribuie valoarea colectata corespunzatoare caracteristicilor postarii, respectiv canalului de comunicare, tipului de postare si retelei de socializare.
Art. 7 Valoarea de lista obtinuta in mod direct se ajusteaza in functie de capacitatea digitala a categoriei de produs a marcii comunicate in cadrul postarii conform metodologiei descrise in art. 20. In cazul in care valoarea de lista obtinuta in mod direct contine diferentiere in functie de capacitatea digitala a categoriei de produs aferenta marcii comunicate, valoarea se foloseste direct.
Art. 8 Pentru influencerii pentru care valorile de lista nu pot fi obtinute in mod direct, valoarea de lista se estimeaza la nivel de canal de comunicare si tip de postare, prin gruparea postarilor publicitare monitorizate in grupuri omogene (clustere) si atribuirea valorii de lista generale a clusterului in care postarea se incadreaza.
Art. 9 Clusterele de postari  se definesc pe baza urmatoarelor trei caracteristici ale influencerului si ale postarii:
1. Dimensiunea comunitatii influencerului, pe cele 5 nivele definite in cadrul art.6 din capitolul 4 al acestui regulament

2. Rata de interactiune a postarii, raportata la rata medie de interactiune grupata pe urmatoarele 6 nivele: 0–50%, 51–75%, 76–125%, 126–200%, 201–300%, peste 300%
Rata de interactiune a unei postari se determina ca raport intre totalul interactiunilor inregistrate de postare si dimensiunea comunitatii canalului de comunicare pe care aceasta a fost publicata, exprimat procentual.
3. Capacitatea digitala a categoriei de produs a marcii comunicate conform grilei descrise in art. 20
Art. 10 Valoarea de lista generala a unui cluster se calculeaza ca medie a valorilor de lista aferente tuturor postarilor publicitare incadrate in clusterul respectiv, apartinand influencerilor pentru care valorile de lista au fost obtinute in mod direct.
Art. 11 Perioada standard de referinta pentru calculul valorii de lista generale a unui cluster este de 3 luni, respectiv ultimele 3 luni disponibile.
In situatia in care in perioada de referinta nu exista postari incadrate in clusterul respectiv, perioada se extinde succesiv la 6, 9 si, respectiv, 12 luni.
Art. 12. In situatia in care, dupa extinderea perioadei de referinta la 12 luni, clusterul nu contine postari, se atribuie valoarea de lista generala a clusterului cel mai apropiat. 
Art. 13 Pentru determinarea clusterului celui mai apropiat se va folosi un model matematic care va compara crtieriile de clusterizare definite la art.9 si selectarea clusterului nevid ale carui caracteristici sunt cele mai apropiate de cele ale clusterului de baza.

Art. 14 Estimarea valorilor de lista se realizeaza lunar, pentru toate postarile publicitare pentru care au trecut cel putin 30 de zile de la data publicarii.
Art. 15 Prin exceptie de la prevederile prezentului capitol, se aplica urmatoarele conventii:

1. postarilor publicitare de tip cross promotion si self promotion nu li se atribuie valoare de lista si acestea nu sunt utilizate in calculul valorilor de lista generale ale clusterelor;

2. postarile publicitare de tip affiliate nu sunt utilizate in calculul valorilor de lista generale ale clusterelor; 
3. Postarilor publicitare de tip affiliate li se atribuie, prin conventie, o valoare de lista egala cu valoarea de lista a clusterului in care se incadreaza, diminuata cu 70%.
Art. 16 Valorile de lista colectate sau estimate potrivit prezentului capitol se pun la dispozitia membrilor activi ai studiului exclusiv in forma agregata, la nivel de produs si pentru perioade de minimum 3 luni. Nu vor fi publicate valori la nivel de retea de socializare, influencer, canal de comunicare sau postare individuala.

Art. 17 Modelul de estimare, grila de capacitate digitala detailiata in prezentul regulament si coeficientii de ajustare aferenti se revizuiesc periodic de catre Comisia Tehnica a Departamentului, in raport cu volumul, diversitatea si calitatea valorilor de lista colectate.
Capacitatea digitala

Art. 18 Toate produsele aferente marcilor comunicate in cadrul influencer marketing vor fi clasificate dupa “capacitatea digitala” in urmatoarele categorii:
1. Capacitate digitala foarte ridicata
Produse din industrii foarte active in digital, cu bugete mari de comunicare si prezenta constanta in social media, cum ar fi: bancar (banci, carduri, credite), auto (dealeri, masini de teren), telecomunicatii, electronice si IT (telefoane, laptopuri, echipamente), beauty si parfumuri premium, retail mare (supermarketuri, hypermarketuri), festivaluri si evenimente de entertainment de amploare.
2. Capacitate digitala ridicata
Produse din industrii foarte prezente in social media, cu campanii frecvente si colaborari regulate cu influenceri, cum ar fi: moda si imbracaminte, restaurante si baruri, hoteluri, agentii de turism si servicii turistice, fitness si lifestyle, clinici private si servicii medicale premium.
3. Capacitate digitala moderata
Produse din industrii active in digital, dar cu campanii mai rare sau sezoniere si vizibilitate variabila, cum ar fi: home si deco, mobilier si decoratiuni, produse pentru copii, alimentatie (food and beverage), ingrijire personala, echipamente sportive si activitati recreative.
4. Capacitate digitala redusa
Produse din industrii cu activitate limitata in social media si investitii mici in campanii digitale, cum ar fi: cultura (muzee, galerii, expozitii), educatie (scoli, cursuri), edituri si librarii, ONG-uri si organizatii sociale.
5. Capacitate digitala foarte redusa
Produse din industrii aproape absente din social media, cu nivel foarte scazut de digitalizare, cum ar fi: productie industriala, artizanat, mici afaceri traditionale, servicii locale cu relevanta scazuta in digital, accesorii industriale si tehnice.

Art. 19 in situatia influencerilor pentru care se pot colecta direct valorile de lista, in masura in care acestea sunt deja diferentiate in functie de “capacitatea digitala” a categoriei de produse, valorile vor fi folosite identic. 
Art. 20 In situatia influencerilor pentru care se pot colecta direct valorile de lista, dar acestia nu diferentiaza valorile in functie de “capacitatea digitala” a categoriei de produse, valorile vor fi ajustate in functie de tipul de produs aferent marcii comunicate, valoarea de lista a postarilor urmand sa primeasca coeficienti de crestere/descrestere, fata de valoarea directa colectata, ce va fi atribuita implicit categoriei “Capacitate digitala moderata”:

1. Capacitate digitala foarte ridicata: +40%

2. Capacitate digitala ridicata: +20%

3. Capacitate digitala moderata: 0%

4. Capacitate digitala redusa: -20%

5. Capacitate digitala foarte redusa: - 40%

Capitolul 7. Dispozitii finale
Art. 1. Prezentul regulament tehnic intra in vigoare la data aprobarii sale de catre Adunarea Generala a membrilor activi ai studiului MIP IM si validarii de catre Consiliul Director al BRAT.
Art. 2. Versiunea in vigoare a prezentului regulament tehnic este disponibila la sediul asociatiei si pe site-ul oficial al acesteia.
Art. 3. Prevederile prezentului regulament tehnic se completeaza cu cele ale ROF DSM, ale Regulamentului de Organizare si Functionare al BRAT si ale Statutului BRAT.

